CELEX: 62010TA0437
Language: fi
Date: 2013-05-16 00:00:00
Title: Asia T-437/10: Unionin yleisen tuomioistuimen tuomio 16.5.2013 — Gap granen & producten v. komissio (Sopimussuhteen ulkopuolinen vastuu — Korkealaatuisen durumvehnän tuonti — Tuontitullit — Asetus (EY) N:o 919/2009 — Asetus (EY) N:o 1249/96 — Sellaisen oikeussäännön riittävän ilmeinen rikkominen, jolla annetaan yksityisille oikeuksia — Aineellinen vahinko — Syy-yhteys)

29.6.2013   
            
            
               FI
            
            
               Euroopan unionin virallinen lehti
            
            
               C 189/17
            
         Unionin yleisen tuomioistuimen tuomio 16.5.2013 — Gap granen & producten v. komissio
   (Asia T-437/10) (1)
   
   (Sopimussuhteen ulkopuolinen vastuu - Korkealaatuisen durumvehnän tuonti - Tuontitullit - Asetus (EY) N:o 919/2009 - Asetus (EY) N:o 1249/96 - Sellaisen oikeussäännön riittävän ilmeinen rikkominen, jolla annetaan yksityisille oikeuksia - Aineellinen vahinko - Syy-yhteys)
   2013/C 189/32
   Oikeudenkäyntikieli: hollanti
   
      Asianosaiset
   
   
      Kantaja: Gap SA granen & producten NV (Zoersel, Belgia) (edustajat: asianajajat C. Ronse, A. Hansebout, K. Claeyé ja J. Muyldermans)
   
      Vastaaja: Euroopan komissio (asiamiehet: D. Triantafyllou ja B. Burggraaf)
   
      Oikeudenkäynnin kohde
   
   SEUT 340 artiklan nojalla nostettu vahingonkorvauskanne, jolla kantaja vaatii sen vahingon korvaamista, jonka se väittää kärsineensä sen vuoksi, että vilja-alalla 1 päivästä lokakuuta 2009 kannettavien tuontitullien vahvistamisesta annetun asetuksen (EY) N:o 915/2009 muuttamisesta 1.10.2009 annetussa komission asetuksessa N:o 919/2009 (EUVL L 259, s. 5) vahvistettiin korkealaatuisen durumvehnän tuontitulli.
   
      Tuomiolauselma
   
   
               1)
            
            
               Euroopan komissio velvoitetaan korvaamaan Gap SA granen & producten NV:n kärsimä vahinko, joka aiheutui vilja-alalla 1 päivästä lokakuuta 2009 kannettavien tuontitullien vahvistamisesta annetun asetuksen (EY) N:o 915/2009 muuttamisesta 1.10.2009 annetun komission asetuksen N:o 919/2009 soveltamisesta, koska tässä asetuksessa ei otettu huomioon fob-noteerausta eikä käytetty korkealaatuisen durumvehnän tuontitullin vahvistamisessa laskumenetelmää, jossa otetaan huomioon todelliset rahtimaksut.
            
         
               2)
            
            
               Gap granen & producten ja komissio ilmoittavat unionin yleiselle tuomioistuimelle kuuden kuukauden kuluessa tämän tuomion julistamisesta yhteisellä sopimuksella vahvistetut maksettavat määrät korkoineen.
            
         
               3)
            
            
               Ellei tällaiseen sopimukseen päästä, Gap granen & producten ja komissio esittävät unionin yleiselle tuomioistuimelle samassa määräajassa vaatimuksensa numeroina.
            
         
               4)
            
            
               Oikeudenkäyntikuluista päätetään myöhemmin.
            
         
      (1)  EUVL C 317, 20.11.2010.